**C.7 ผลและกระบวนการบริหารจัดการด้านกายภาพ**

|  |  |  |
| --- | --- | --- |
| **C.7.1** | **:** | **มีการจัดหา บำรุงรักษา และประเมิน ผลการจัดหาและบำรุงรักษาวัสดุอุปกรณ์และสถานที่ที่ใช้ในการจัดการเรียน การสอน และการฝึกปฏิบัติของผู้เรียน เพื่อให้มีความเพียงพอพร้อมใช้ทันสมัยและตอบสนองความต้องการจำเป็นของการจัดการเรียนการสอนและการฝึกปฏิบัติ** |
| **ปีที่ใช้ในการประเมิน** | **:** | ปีการศึกษา 2563 |
| **ผู้รับผิดชอบ Criteria** | **:** | ธันวดี กรีฑาเวทย์ / สุระศักดิ์ อาษา / อรทัย เป็งนวล / วรุณสิริ สุจินดา |
| **หน่วยงาน** | **:** | สำนักบริหารและพัฒนาวิชาการ / กองกายภาพและสิ่งแวดล้อม /กองแผนงาน |

**ผลการดำเนินงาน :**

มหาวิทยาลัยได้ดำเนินการตามแผนยุทธศาสตร์มหาวิทยาลัย ในการบริหารจัดการด้านกายภาพและสิ่งแวดล้อม ปรับปรุงผังแม่บทของมหาวิทยาลัย โดยคณะกรรมการปรับปรุงผังแม่บท และคณะกรรมการผังแม่บทมหาวิทยาลัยแม่โจ้ เพื่อนำมาใช้ในการปรับปรุงพื้นที่ตามผังแม่บทที่กำหนด ตอบสนองความต้องการและความจำเป็นในการจัดการเรียนการสอนและการฝึกปฏิบัติ การจัดโซนนิ่งอาคารสถานที่ การใช้ประโยชน์พื้นที่ ให้สอดคล้องกับสภาพแวดล้อม พื้นที่ใช้สอย และสถานการณ์ปัจจุบัน โดยครอบคลุมพื้นที่จัดการเรียนการสอนของส่วนกลางและคณะ (อ้างอิง : [โครงการสำรวจเพื่อจัดทำผังกายภาพมหาวิทยาลัยแม่โจ้](https://erp.mju.ac.th/openFile.aspx?id=NDQxOTM5&method=inline))

ในส่วนของคณะได้มีการวางแผนการเตรียมความพร้อมของอาคารสถานที่ เพื่อการเรียนของหลักสูตรที่มีความหลากหลาย เช่น ด้านเทคโนโลยี ห้อง LAB ห้องเรียนอัจฉริยะ อุปกรณ์การเรียน ต่าง ๆ เพื่อให้มีความเพียงพอ พร้อมใช้ ทันสมัยและตอบสนองความต้องการของการจัดการเรียนการสอน และการฝึกปฏิบัติของนักศึกษา โดยนำผลการประเมินสิ่งสนับสนุนการเรียนการสอนมาจัดทำแผนและการดำเนินการในบริหารจัดการกายภาพและสิ่งสนับสนุนการเรียนรู้ ครุภัณฑ์สิ่งก่อสร้าง (แผนระยะ 5 ปี) การจัดทำคำของบประมาณ ประจำปี [(อ้างอิง : แผนการจัดหาสิ่งก่อสร้างและครุภัณฑ์)](https://erp.mju.ac.th/openFile.aspx?id=NDU5MTQ2&method=inline)  และมีแผนการบำรุงรักษา

1. **ด้านกายภาพ/อาคารสถานที่**

มหาวิทยาลัยได้แบ่งความรับผิดชอบในการดูแลอาคารสถานที่ออกเป็น 2 ส่วน คือ

1. อาคารส่วนกลาง

มอบหมายให้สำนักบริหารและพัฒนาวิชาการเป็นผู้จัดสรรห้องเรียนในจัดการเรียน
การสอนของรายวิชาศึกษาทั่วไป และรายวิชาแกนที่มีนักศึกษาเรียนร่วมกันจำนวนมาก โดยใช้พื้นที่อาคารเรียนรวม 70 ปี อาคารเรียนรวม 80 ปี และห้องเรียนที่อยู่ในศูนย์กีฬาเฉลิมพระเกียรติ โซน B จำนวนรวมทั้งหมด 39 ห้องเรียน

|  |  |  |  |
| --- | --- | --- | --- |
| ประเภทอาคาร |  | จำนวนห้องเรียน |  |
|  | บรรยาย (ห้อง) | ปฏิบัติการ (ห้อง) | ห้องปฏิบัติการคอมพิวเตอร์ (ห้อง) |
| อาคารเรียนรวม 70 ปี | 12 | - | 3 |
| อาคารเรียนรวม 80 ปี | 18 | - | 3 |
| ศูนย์กีฬาเฉลิมพระเกียรติ โซน B | 3 | - | - |
| **รวม** | **33** | **-** | **6** |

นอกเหนือจากการใช้ห้องเรียนส่วนกลางในการจัดการเรียนการสอนรายวิชาศึกษาทั่วไปและรายวิชาแกนแล้ว คณะ/วิทยาลัย สามารถ[ขอใช้ห้องเรียนในอาคารส่วนกลาง](https://erp.mju.ac.th/openFile.aspx?id=NDYyMjM0&method=inline)เพื่อจัดการเรียนการสอนในรายวิชาคณะ หรือจองห้องเพื่อนัดนักศึกษาเรียนเพิ่มเติมได้

1. อาคารส่วนของคณะ/วิทยาลัย

มอบหมายให้คณะ/วิทยาลัย เป็นผู้รับผิดชอบจัดสรรห้องเรียนในรายวิชาเอก เอกเลือก และเลือกเสรี โดยมีห้องเรียนและห้องปฏิบัติการที่ใช้ในการจัดการเรียนการสอนในแต่ละคณะดังนี้

| คณะ / วิทยาลัย | จำนวนห้องเรียน |
| --- | --- |
|  | บรรยาย(ห้อง) | ปฏิบัติการ(ห้อง) | ห้องปฏิบัติการคอมพิวเตอร์ (ห้อง) |
| คณะผลิตกรรมการเกษตร\* | 140 |
| คณะเทคโนโลยีการประมงและทรัพยากรทางน้ำ | 7 | 11 | 1 |
| คณะสัตวศาสตร์และเทคโนโลยี | 4 | 5 | - |
| คณะสถาปัตยกรรมศาสตร์และการออกแบบสิ่งแวดล้อม | 15 | - | 13 |
| วิทยาลัยพลังงานทดแทน | 32 | 5 | 2 |
| คณะบริหารธุรกิจ | 17 | 1 | 2 |
| คณะเศรษฐศาสตร์ | 10 | - | 2 |
| คณะศิลปศาสตร์ | 37 | 3 | 1 |
| คณะสารสนเทศและการสื่อสาร | 3 | 1 | 1 |
| คณะพัฒนาการท่องเที่ยว | 7 | - | 1 |
| คณะวิศวกรรมและอุตสาหกรรมเกษตร | 23 | 30 | 1 |
| คณะวิทยาศาสตร์ | 23 | 43 | 15 |
| วิทยาลัยบริหารศาสตร์ | 15 | 2 | 3 |
| วิทยาลัยนานาชาติ\*\* | - | - | - |
| มหาวิทยาลัยแม่โจ้ - แพร่ เฉลิมพระเกียรติ | 24 | 5 | 2 |
| มหาวิทยาลัยแม่โจ้ - ชุมพร | 15 | 5 | 3 |

\* คณะผลิตกรรมการเกษตร ระบุเป็นภาพรวม จำนวนห้องปฏิบัติการ/ห้องบรรยาย/ห้องประชุม 140 ห้อง

\*\* วิทยาลัยนานาชาติ ปัจจุบันอยู่ในระหว่างการดำเนินการปรับปรุงอาคารสถานที่

นอกจากอาคารส่วนกลาง และอาคารส่วนของคณะ/วิทยาลัย แล้ว มหาวิทยาลัยยังมีห้องปฏิบัติการกลางที่อยู่การดูแลของสถาบันบริการตรวจสอบคุณภาพและมาตรฐานผลิตภัณฑ์เป็นห้องปฏิบัติการที่มุ่งเน้นงานบริการวิเคราะห์ทดสอบทางวิทยาศาสตร์ในตัวอย่างด้านอาหาร สินค้าการเกษตร และผลิตภัณฑ์ ตามระบบมาตรฐานห้องปฏิบัติการ ISO/IEC 17025 ที่นักศึกษาและอาจารย์ผู้สอนสามารถใช้บริการได้ตาม[แบบคำขอใช้บริการ](file:///C%3A%5CUsers%5Crimjai%5CDesktop%5C%E0%B9%80%E0%B8%AD%E0%B8%81%E0%B8%AA%E0%B8%B2%E0%B8%A3%5CF-065.pdf) รวมทั้ง[ให้บริการเครื่องมือวิเคราะห์ทางวิทยาศาสตร์](file:///C%3A%5CUsers%5Crimjai%5CDesktop%5C%E0%B9%80%E0%B8%AD%E0%B8%81%E0%B8%AA%E0%B8%B2%E0%B8%A3%5C%E0%B8%82%E0%B8%AD%E0%B9%83%E0%B8%8A%E0%B9%89%E0%B9%80%E0%B8%84%E0%B8%A3%E0%B8%B7%E0%B9%88%E0%B8%AD%E0%B8%87%E0%B8%A1%E0%B8%B7%E0%B8%AD%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C.pdf) สำหรับการทำปัญหาพิเศษ งานวิจัย และโครงการต่าง ๆ แก่นักศึกษา นักวิชาการ อาจารย์ นักวิจัย ตลอดจน[บริการให้คำปรึกษาด้านการใช้เครื่องมือจากนักวิทยาศาสตร์ บริการอบรมให้ความรู้เกี่ยวกับการใช้เครื่องมือด้านวิทยาศาสตร์ และด้านระบบมาตรฐานห้องปฏิบัติการที่เกี่ยวข้องกับวิชาที่เรียน แก่นักศึกษาในระดับปริญญาตรี โท เอก](file:///C%3A%5CUsers%5Crimjai%5CDesktop%5C%E0%B9%80%E0%B8%AD%E0%B8%81%E0%B8%AA%E0%B8%B2%E0%B8%A3%5Cmju%E0%B8%82%E0%B8%AD%E0%B8%84%E0%B8%A7%E0%B8%B2%E0%B8%A1%E0%B8%AD%E0%B8%99%E0%B8%B8%E0%B9%80%E0%B8%84%E0%B8%A3%E0%B8%B2%E0%B8%B0%E0%B8%AB%E0%B9%8C%E0%B9%80%E0%B8%82%E0%B9%89%E0%B8%B2%E0%B8%A8%E0%B8%B6%E0%B8%81%E0%B8%A9%E0%B8%B2%E0%B9%81%E0%B8%A5%E0%B8%B0%E0%B8%94%E0%B8%B9%E0%B8%87%E0%B8%B2%E0%B8%99pdf.pdf) ทั้งภายในมหาวิทยาลัยและหน่วยงานภายนอก โดยมีห้องปฏิบัติการเพื่อรองรับการปฏิบัติงานดังกล่าวทั้งหมด 9 ห้อง ได้แก่

1. ห้องปฏิบัติการ HPLC, LCMS 2. ห้องปฏิบัติการ GC, GCMS

3. ห้องปฏิบัติการ AAS 4. ห้องปฏิบัติการ ICPMS

5. ห้องปฏิบัติการ Proximate 6. ห้องปฏิบัติการจุลชีววิทยา

7. ห้องปฏิบัติการพันธุศาสตร์ชีวโมเลกุล 8. ห้องปฏิบัติการกล้องจุลทรรศน์อิเล็กตรอน
9. ห้องปฏิบัติการสำหรับใช้เตรียมตัวอย่างที่เป็นเครื่องมือขั้นพื้นฐาน

นอกเหนือจากอาคารที่ใช้ในการจัดการเรียนการสอนแล้ว มหาวิทยาลัยแม่โจ้ยังมีพื้นที่ที่ใช้ในการฝึกปฏิบัติด้านการเกษตรที่ไร่ฝึกวัดวิเวกฯ โครงการพระราชดำริบ้านโปง ฟาร์มมหาวิทยาลัย และศูนย์พัฒนาโครงการหลวง เป็นต้น และในปี 2563 ได้มีการลงนามความร่วมมือ (MOU) กับศิษย์เก่า และอยู่ระหว่างเสนอร่างบันทึกข้อตกลงโครงการอุทยานมหาวิทยาลัยแม่โจ้ 100 ปี (MOA) เพื่อตกลงความร่วมมือด้านการให้องค์ความรู้ในเชิงวิชาการในการจัดทำโครงการมหาวิทยาลัยทางวิชาการ “โครงการอุทยานมหาวิทยาลัยแม่โจ้ 100 ปี (Maejo Centennial Botanical Park) ร่วมกับศิษย์เก่า
โดยมีวัตถุประสงค์เพื่อพัฒนาพื้นที่ภายในมหาวิทยาลัยแม่โจ้ สำหรับรองรบยุทธศาสตร์การพัฒนามหาวิทยาลัยแม่โจ้สู่ปีที่ 100 (จาก 2477 สู่ 2577) ที่มุ่งสู่การเป็นมหาวิทยาลัยเกษตรอินทรีย์ที่เป็นผู้นำด้านการเกษตรอินทรีย์ของประเทศ เป็นมหาวิทยาลัยสีเขียว ที่เป็นผู้นำด้านการรักษาสิ่งแวดล้อมชั้นนำของประเทศ และเป็นมหาวิทยาลัยเชิงนิเวศที่สามารถเป็นต้นแบบแก่สังคมในการบริหารจัดการใช้ทรัพยากรอย่างคุ้มค่า และเพื่อสร้างแหล่งการเรียนรู้ที่บูรณาการการเรียนการสอน การวิจัย และบริการวิชาการ ซึ่งตอบสนองต่อวัตถุประสงค์ของมหาวิทยาลัยในเรื่องการให้การศึกษา ส่งเสริมวิชาการและวิชาชีพ ทำการสอน วิจัย บริการทางวิชาการและวิชาชีพแก่สังคม ทะนุบำรุงศิลปะและวัฒนธรรม และสิ่งแวดล้อม ตลอดจนเป็นพื้นที่สนับสนุนการดำเนินงานตามภารกิจของมหาวิทยาลัย อาทิ การประชุม ห้องปฏิบัติการนักศึกษาและฐานการเรียนรู้ การท่องเที่ยวเชิงนิเวศน์และการเกษตร การบ่มเพาะวิสาหกิจ และผู้ประกอบการ การฝึกอบรมและสร้างเครือข่าย การออกแบบและฝึกอบรมด้านการจัดสวนและพลังงานทดแทน เป็นสถานที่จัดแสดงและจำหน่ายผลิตภัณฑ์จากผลงานวิจัยของมหาวิทยาลัย เป็นสถานที่จัดแสดงและจำหน่ายผลิตภัณฑ์อาหารและเครื่องดื่มในเชิงธุรกิจ เพื่อให้เกิดรายได้สำหรับใช้ในการดูแลรักษาพื้นที่โครงการ และสร้างพื้นที่บูรณาการการเรียนการสอนระหว่างมหาวิทยาลัยกับศิษย์เก่าและศิษย์ปัจจุบัน เนื้อที่ที่จะดำเนินการประมาณ 10,500 ตารางเมตร (บริเวณสนามวังซ้าย และพื้นที่หลังลานจัตุรัสนานาชาติ อาคารพัฒนาวิสัยทัศน์นักศึกษา) โดยแบ่งพื้นที่ดำเนินงานตามวัตถุประสงค์ของบันทึกข้อตกลง เป็น 2 ส่วน พื้นที่โซน A สร้างเป็นศูนย์เรียนรู้พรรณไม้หายากและพื้นที่การเรียนรู้นอกห้องเรียน พื้นที่โซน B เป็นการสร้างสิ่งปลูกสร้างเพื่อให้บริการอาหารและเครื่องดื่ม รวมถึงสาธิตการทำตลาดอาหารอินทรีย์ โดยใช้วัตถุดิบจากผลผลิตด้านการเกษตรของมหาวิทยาลัย และดำเนินการโดยคู่ความร่วมมือ ([เอกสารอ้างอิง เอกสารเกี่ยวกับร่างบันทึกข้อตกลงความร่วมมือ](https://erp.mju.ac.th/openFile.aspx?id=NDAzNjM1&method=inline)โครงการอุทยานมหาวิทยาลัยแม่โจ้ 100 ปี (MOA)

1. **ด้านการจัดหา บำรุงรักษาวัสดุอุปกรณ์และสถานที่ที่ใช้ในการจัดการเรียนการสอน**

ในปีงบประมาณ 2563 (1 ตุลาคม 2562 – 30 กันยายน 2563) มหาวิทยาลัยได้ดำเนินการจัดสรรงบประมาณในการจัดหาครุภัณฑ์และสิ่งก่อสร้างให้กับคณะ/วิทยาลัย และหน่วยงานสนับสนุน เป็นจำนวนทั้งสิ้น 6,068,880 บาท จำแนกเป็นค่าครุภัณฑ์ จำนวน 2,753,780 บาท ค่าที่ดินและสิ่งก่อสร้าง จำนวน 3,315,100 บาท ([อ้างอิง : งบประมาณค่าครุภัณฑ์และสิ่งก่อสร้าง ปีงบประมาณ 2563](https://erp.mju.ac.th/openFile.aspx?id=NDU5MTYy&method=inline))

วัสดุอุปกรณ์/ครุภัณฑ์สำนักงาน เช่น จอภาพ LCD คอมพิวเตอร์ เครื่องฉายภาพข้ามศีรษะ เครื่องปรับอากาศ เก้าอี้ และไมโครโฟนโต๊ะ เก้าอี้ กระดาน อุปกรณ์อื่น ๆ ที่อยู่ประจำในอาคารแบ่งความรับผิดชอบในการดูแลออกเป็น 2 ส่วน ดังนี้

1. **อาคารส่วนกลาง**

มหาวิทยาลัยได้มอบหมายให้สำนักบริหารและพัฒนาวิชาการ และกองกายภาพและสิ่งแวดล้อม ดูแลจัดหา บำรุงรักษา และประเมินผลการจัดหาและบำรุงรักษาวัสดุอุปกรณ์และสถานที่พื้นที่อาคารส่วนกลาง ให้มีความพร้อมใช้จัดการเรียนการสอนอยู่ตลอดเวลา โดย สำนักบริหารและพัฒนาวิชาการ ดูแลรับผิดชอบในการจัดหาวัสดุอุปกรณ์ อุปกรณ์ โสตทัศนูปกรณ์ สิ่งสนับสนุน
การเรียนการสอน ประจำห้องเรียน ให้มีความพร้อมใช้จัดการเรียนการสอนอยู่ตลอดเวลา กองกายภาพและสิ่งแวดล้อม ดูแลในเรื่องการบำรุงรักษาวัสดุอุปกรณ์และสถานที่ [(อ้างอิง : กระบวนการจัดหา บำรุงรักษา รายการวัสดุอุปกรณ์โสตทัศนูปกรณ์ประจำห้องเรียน)](http://www.erp.mju.ac.th/openFile.aspx?id=NDUyMTM5&method=inline)

**ด้านการจัดหา** ในปีงบประมาณ 2563 สำนักบริหารและพัฒนาวิชาการได้มีการจัดหาบำรุงซ่อมแซม วัสดุอุปกรณ์ ในอาคารเรียนส่วนกลาง เป็นจำนวนเงินทั้งสิ้น 228,240 บาท

**ด้านการบำรุงรักษา** เจ้าหน้าที่ประจำอาคารเรียนรวมส่วนกลาง มีการตรวจสอบวัสดุ อุปกรณ์ โสตทัศนูปกรณ์ สิ่งสนับสนุนการเรียนการสอน ประจำห้องเรียน และระบบสาธารณูปโภคพื้นฐานประจำอาคารเรียน ได้แก่ ไฟฟ้า แสงสว่าง ลิฟท์ อุปกรณ์ไฟฟ้าอื่น ๆ ภายในอาคาร/ห้องเรียน ระบบประปาและสุขาภิบาล ตลอดจนระบบแสงสว่างโดยรอบอาคาร เป็นประจำทุกวัน เมื่อเกิดเหตุขัดข้องของระบบต่าง ๆ ภายในอาคาร/ห้องเรียน และโดยรอบอาคาร จะมีการเข้าตรวจสอบและทำการแก้ไขซ่อมแซมเบื้องต้นให้สามารถใช้งานได้ตามปกติ ทั้งนี้ หากไม่สามารถแก้ไขได้ จะแบ่งการดำเนินการเป็น 2 ส่วนด้วยกัน คือ

1. รายการวัสดุ อุปกรณ์ โสตทัศนูปกรณ์ สิ่งสนับสนุนการเรียนการสอน ประจำห้องเรียน จะประสานงานขอใบเสนอราคาจากร้าน ส่งให้นักวิชาการพัสดุสำนักบริหารฯ ดำเนินการจัดซื้อ/จัดสั่งอุปกรณ์ต่อไป
2. ระบบสาธารณูปโภคพื้นฐานประจำอาคารเรียน ได้แก่ ไฟฟ้า แสงสว่าง ลิฟท์ อุปกรณ์ไฟฟ้าอื่น ๆ ภายในอาคาร/ห้องเรียน ระบบประปาและสุขาภิบาล จะประสานงานไปยังกองกายภาพและสิ่งแวดล้อม เพื่อเข้าดำเนินการตรวจสอบ แก้ไข ซ่อมแซมต่อไป

มหาวิทยาลัยได้มีการ[สำรวจความพึงพอใจการใช้ห้องเรียนและสิ่งสนับสนุนการเรียนการสอน](https://erp.mju.ac.th/openFile.aspx?id=NDUxMTY5&method=inline) พร้อมทั้งได้นำปัญหาและข้อเสนอแนะที่ได้จากการสำรวจแจ้งให้กับหน่วยงานที่เกี่ยวข้อง เพื่อทำการปรับปรุง ซ่อมแซมแก้ไข หรือวางแผนในการจัดหางบประมาณ เพื่อจัดซื้อวัสดุ อุปกรณ์ ให้มีความเพียงพอ ทันสมัย พร้อมใช้งานในปีต่อไป หรือจัดทำแผนการจัดหาสิ่งก่อสร้างและครุภัณฑ์ และที่เกี่ยวข้องในระยะ 5 ปี เช่น ด้านเทคโนโลยี ห้อง LAB อุปกรณ์สำหรับการเรียน (อ้างอิง : [แผนจัดหาสิ่งก่อสร้างและครุภัณฑ์](https://erp.mju.ac.th/openFile.aspx?id=NDU5MTQ2&method=inline)) โดยจากผลการสำรวจพบว่า ปัญหาที่พบมากที่สุด คือ ควรซ่อมเครื่องปรับอากาศอย่างเร่งด่วนเมื่อมีปัญหา และควรตรวจสอบห้องเรียนอย่างสม่ำเสมอและแก้ไขให้พร้อมเรียนเสมอ อีกทั้งควรมีอุปกรณ์ที่เอื้อต่อการสอนออนไลน์ ห้องคอมพิวเตอร์ยังไม่ทันสมัย บางเครื่องทำงานช้า บางเครื่องใช้งานไม่ได้ สำหรับบางโปรแกรมที่ต้องใช้ไม่สามารถโหลดได้เพราะคอมพิวเตอร์เก่าเกินไป ทำให้มีปัญหาต่อการเรียน สำหรับคนที่ไม่มีคอมพิวเตอร์โน๊ตบุ๊คมาเองหรือบางครั้งก็ต้องใช้ของตัวเองแทนที่จะใช้ของมหาวิทยาลัย รวมถึงการให้บริการของเจ้าหน้าที่สนับสนุนในการลงโปรแกรมที่จะใช้ให้ครบและพร้อมใช้งาน และการทำความสะอาดเปลี่ยนน้ำยาทำความสะอาดโต๊ะด้วย [(อ้างอิง : กระบวนการจัดหา บำรุงรักษา ระบบสาธารณูปโภคพื้นฐานประจำห้องเรียน)](http://www.erp.mju.ac.th/openFile.aspx?id=NDUyMTM4&method=inline)

**ด้านสถานที่ที่ใช้ในการจัดการเรียนการสอน**

ดำเนินการปรับปรุงอาคารเรียนรวม 80 ปี จำนวน 2 ห้อง เป็นจำนวนเงินทั้งสิ้น 3,000,000 บาท โดยปรับปรุงห้องในชั้น 3 และชั้น 4 ให้เป็นห้องเรียนพร้อมอุปกรณ์สื่อการเรียนการสอน จำนวน 1 ห้อง และปรับปรุงโครงสร้างห้องไว้รองรับการจัดพื้นที่ห้องเรียนในรูปแบบ Co - working Space จำนวน 1 ห้อง (อ้างอิง : [รูปภาพการปรับปรุงอาคารเรียนรวม 80 ปี](https://erp.mju.ac.th/openFile.aspx?id=NDQyMTk3&method=inline))

1. **อาคารส่วนของคณะ/วิทยาลัย**

มหาวิทยาลัยมอบหมายให้แต่ละคณะ/ วิทยาลัย รับผิดชอบดูแลและจัดหา บำรุงรักษาวัสดุ อุปกรณ์ โสตทัศนูปกรณ์ สิ่งสนับสนุนการเรียนการสอน ประจำห้องเรียน ให้มีความพร้อมใช้การจัดเรียนการสอนอยู่ตลอดเวลา

 ทั้งนี้ นักศึกษาแต่ละคณะสามารถแจ้งความต้องการวัสดุอุปกรณ์ผ่านช่องทาง
ต่าง ๆ อาทิเช่น สายตรงผู้บริหาร แบบแสดงความคิดเห็น การแจ้งผ่านอาจารย์ที่ปรึกษา การแจ้งผ่านสโมสรนักศึกษา หรือสามารถเข้าพบผู้บริหารได้โดยตรงเพื่อรับฟังความคิดเห็น ข้อเสนอแนะ เพื่อจะนำไปปรับปรุงพัฒนาให้มีความพร้อมใช้ ทันสมัยและตอบสนองความต้องการจำเป็นของการจัด
การเรียนการสอนและการฝึกปฏิบัติ

 **ในด้านการจัดหาวัสดุอุปกรณ์ สำหรับการเรียนการสอน** คณะ/วิทยาลัย มีการสำรวจความต้องการ/ความจำเป็นด้านวัสดุอุปกรณ์ และครุภัณฑ์ ไปยังหลักสูตร รวบรวมจัดทำแผนการจัดซื้อวัสดุ ครุภัณฑ์ เพื่อบรรจุไว้ในคำของบประมาณประจำปี เสนอต่อที่ประชุมคณะ/ผู้บริหารคณะ เสนอต่อมหาวิทยาลัยต่อไป

  **ในการบำรุงรักษาอาคารสถานที่ ระบบสาธารณูปโภคพื้นฐาน** เช่น ระบบไฟฟ้าแสงสว่างภายในและภายนอกอาคาร ระบบประปาและสุขาภิบาล อุปกรณ์สื่อการสอนในห้องเรียนและห้องปฏิบัติการ ฯลฯ หน่วยงานมีแผนการบำรุงรักษาสิ่งสนับสนุนการเรียนการสอน การซ่อมแซมห้องเรียนที่ชำรุด การจัดหางบประมาณ และการดำเนินการอื่น ๆ ที่เกี่ยวข้อง ซึ่งกองกายภาพและสิ่งแวดล้อม ได้ประสานหน่วยงานและดำเนินการรวบรวมแผนการบำรุงรักษาและที่เกี่ยวข้อง จากคณะ/หน่วยงาน เพื่อจัดทำแผนการบำรุงรักษาสิ่งสนับสนุนการเรียนการสอน การให้บริการซ่อมแซมห้องเรียนที่ชำรุดในภาพรวมของมหาวิทยาลัย (อ้างอิง : [แผนการบำรุงรักษาสิ่งสนับสนุนการเรียนการสอน](https://erp.mju.ac.th/openFile.aspx?id=NDQxOTUw&method=inline) การให้บริการซ่อมแซมห้องเรียนที่ชำรุด) ในการดำเนินการบำรุงรักษาอาคารสถานที่ ระบบสาธารณูปโภคพื้นฐานต่าง ๆ คณะ/วิทยาลัย ได้มอบหมายให้เจ้าหน้าที่/ช่างเทคนิคของหน่วยงานเป็นผู้ดูแลรับผิดชอบในการตรวจสอบ ซ่อมแซม และบำรุงรักษา ให้มีความพร้อมใช้ในการจัดเรียนการสอน กรณีที่มีการตรวจพบความชำรุด เสียหาย และไม่สามารถซ่อมแซมได้ จะแจ้งไปยังกองกายภาพและสิ่งแวดล้อม เพื่อตรวจสอบหรือดำเนินการซ่อมแซมโดยคณะ/หน่วยงานจะเป็นผู้รับผิดชอบค่าใช้จ่ายเอง

[(อ้างอิง : กระบวนการซ่อมแซมอาคารสถานที่ วัสดุครุภัณฑ์ สาธารณูปโภคพื้นฐานประจำอาคารเรียน)](http://www.erp.mju.ac.th/openFile.aspx?id=NDUyMTQw&method=inline)

1. **ด้านการประเมินผลการจัดหาและบำรุงรักษาวัสดุอุปกรณ์และสถานที่ที่ใช้ในการจัด
การเรียน การสอน และการฝึกปฏิบัติของผู้เรียน**

ในทุกภาคการศึกษา มหาวิทยาลัยแม่โจ้ได้มีการดำเนินการให้นักศึกษาทุกคนที่ลงทะเบียนในแต่ละภาคการศึกษาเข้าประเมินความพึงพอใจสิ่งสนับสนุนการจัดการเรียนการสอนในทุกหน่วยงาน(คณะ/วิทยาลัย) ในปีการศึกษา 2563 มหาวิทยาลัยแม่โจ้ มีค่าเฉลี่ยความพึงพอใจต่อสิ่งสนับสนุนการจัดการเรียนการสอนในทุกประเด็นอยู่ใน ระดับพึงพอใจมาก โดยมีรายละเอียดผลประเมินความ
พึงพอใจ ดังนี้

**[ผลการประเมินสิ่งสนับสนุนการจัดการเรียนการสอน ระดับมหาวิทยาลัย](http://www.erp.mju.ac.th/openFile.aspx?id=NDUyMTQx&method=inline)**

**[ประจำปีการศึกษา 2563](http://www.erp.mju.ac.th/openFile.aspx?id=NDUyMTQx&method=inline) (ข้อมูล ณ วันที่ 1 มิถุนายน 2564)**

|  |  |
| --- | --- |
| **รายการคำถาม** | **ภาคการศึกษาที่**  |
| 1/2563 | 2/2563 |
| ค่าเฉลี่ย | แปลผล | ค่าเฉลี่ย | แปลผล |
| 1. ความพึงพอใจต่อขนาดและสภาพแวดล้อม เช่น แสงสว่าง อุณหภูมิของห้องบรรยาย และเสียงรบกวน เป็นต้น | 4.40 | พึงพอใจมาก | 4.38 | พึงพอใจมาก |
| 2. ความพึงพอใจต่ออุปกรณ์ โสตทัศนูปกรณ์ในห้องบรรยาย | 4.39 | พึงพอใจมาก | 4.38 | พึงพอใจมาก |
| 3. ความพึงพอใจต่อเครื่องมือ/อุปกรณ์ และโสตทัศนูปกรณ์ในห้องปฏิบัติการ (ที่มีการจัดการเรียนการสอน) | 4.39 | พึงพอใจมาก | 4.37 | พึงพอใจมาก |
| 4. ความพึงพอใจต่อความเพียงพอและความเหมาะสมของหนังสือ ตำรา สื่อสิ่งพิมพ์ ฐานข้อมูลทางวิชาการ และสื่อสนับสนุนการเรียนรู้ต่างๆ ในสำนักหอสมุด (ห้องสมุดกลาง) | 4.40 | พึงพอใจมาก | 4.38 | พึงพอใจมาก |
| **ผลรวมทั้งหมด** | **4.40** | **พึงพอใจมาก** | **4.38** | **พึงพอใจมาก** |

 ในส่วนการประเมินสิ่งสนับสนุนการเรียนการสอน แยกตามหน่วยงาน/ระดับคณะ คณะได้มีการนำผลการประเมินไปปรับปรุงในด้านต่าง ๆ เช่น แสงสว่าง อุณหภูมิของห้องบรรยาย และเสียงรบกวน ความพึงพอใจต่อเครื่องมือ/อุปกรณ์ และโสตทัศนูปกรณ์ในห้องปฏิบัติการ (ที่มีการจัดการเรียนการสอน) ให้เพียงพอ ทันสมัย พร้อมใช้ ในปีต่อไป ([อ้างอิง : รายงานผลการประเมินสิ่งสนับสนุนการเรียนการสอนแยกตามหน่วยงาน/ระดับคณะ](https://erp.mju.ac.th/assessRptDepartment.aspx))

**ผลการประเมินตนเอง ระดับ 3** : Inadequate but Minor Improvement Will Make It Adequate